ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์ เงื่อนไขและวิธีการขายสินทรัพย์หลักของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ บริษัท[๑] อาศัยอำนาจตามความในมาตรา ๑๖ (๓)แห่งพระราชกำหนดการปฏิรูประบบสถาบันการเงิน พ.ศ. ๒๕๔๐คณะกรรมการองค์การเพื่อการปฏิรูประบบสถาบันการเงิน จึงกำหนดหลักเกณฑ์ เงื่อนไขและวิธีการขายสินทรัพย์หลักของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ บริษัท ดังต่อไปนี้ข้อ ๑ ในประกาศนี้ปรส. หมายความว่า องค์การเพื่อการปฏิรูประบบสถาบันการเงินสถาบันการเงิน หมายความว่า สถาบันการเงินที่คณะกรรมการ ปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินงานได้และได้ตั้งคณะกรรมการตามมาตรา๓๐ แห่งพระราชกำหนดการปฏิรูประบบสถาบันการเงิน พ.ศ. ๒๕๔๐ เพื่อดำเนินการแทนสถาบันการเงินดังกล่าวพรก.หมายความว่า พระราชกำหนดการปฏิรูประบบสถาบันการเงิน พ.ศ. ๒๕๔๐และที่มีการแก้ไขเพิ่มเติมสินทรัพย์หลักหมายความว่าสินเชื่อที่เกิดจากการให้สินเชื่อตามพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒และพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕การประมูลหมายความว่า การประมูลโดยวิธีการยื่นซองประกวดราคาและ หรือการแข่งขันราคาตามกฎเกณฑ์วิธีการที่ระบุไว้ในประกาศนี้หรือตามที่ประธานกรรมการตามมาตรา ๓๐ แห่งพระราชกำหนดการปฏิรูประบบสถาบันการเงิน พ.ศ.๒๕๔๐ จะประกาศเป็นครั้งคราวผู้ประมูลหมายความว่า ผู้เข้าร่วมการประมูล ผู้เข้าร่วมการแข่งขันราคาหรือผู้เสนอราคาข้อสนเทศการจำหน่ายสินทรัพย์ หมายความว่าหนังสือแสดงข้อมูลเกี่ยวกับการจำหน่ายสินทรัพย์แต่ละกลุ่มซึ่งออกโดย ปรส. เป็นคราวๆ ไปกลุ่มหมายถึง กลุ่มสินทรัพย์ที่นำออกจำหน่ายแต่ละครั้งข้อ ๒ หลักเกณฑ์๒.๑ การจำหน่ายสินทรัพย์หลัก ให้กระทำโดยวิธีการประมูลโดยเปิดเผยหรือวิธีการอื่นตามที่ ปรส. กำหนด๒.๒ หลักเกณฑ์อื่น ๆให้เป็นไปตามที่กำหนดไว้ในแบบคำขอรับแฟ้มข้อมูลการจำหน่ายสินทรัพย์ แบบคำขอเข้าศึกษาข้อมูลในห้องเก็บข้อมูล แบบฟอร์มข้อเสนอราคาซื้อและสัญญาขายมาตรฐานข้อ ๓ผู้ประมูลและผู้ซื้อ๓.๑ ผู้ประมูลและผู้ซื้ออาจเป็นบุคคลธรรมดาหรือนิติบุคคลก็ได้แต่ต้องมิใช่บุคคลดังต่อไปนี้(ก) บุคคลใด ๆ ที่เกี่ยวข้องกับ ปรส. หมายถึง บุคคล หรือองค์กรดังต่อไปนี้(๑) กรรมการในคณะกรรมการ ปรส. ที่ปรึกษาของคณะกรรมการ ปรส. คณะอนุกรรมการของปรส. และพนักงานของ ปรส.(๒) คณะกรรมการของสถาบันการเงิน ซึ่งได้รับแต่งตั้งตามมาตรา ๓๐ ของ พรก.(๓) ผู้จัดการเฉพาะกิจและที่ปรึกษาเฉพาะกิจ ของสถาบันการเงิน ซึ่งได้รับแต่งตั้งตามพรก.(ข) บุคคลที่มีความสัมพันธ์ดังต่อไปนี้กับบุคคลใด ๆ ที่เกี่ยวข้องกับ ปรส.(๑) (๑.๑) บิดามารดา(๑.๒) พี่น้องร่วมบิดามารดาเดียวกัน หรือพี่น้องร่วมบิดาหรือร่วมมารดาเดียวกัน(๑.๓) สามีหรือภรรยา(๑.๔) บุตรหรือบุตรบุญธรรม(๑.๕) สามีหรือภรรยาของบุตรหรือบุตรบุญธรรม(๒) ห้างหุ้นส่วนสามัญ ซึ่งบุคคลใด ๆ ที่เกี่ยวข้องกับ ปรส. หรือบุคคลตาม (๑)ข้างต้น เป็นหุ้นส่วน(๓) ห้างหุ้นส่วนจำกัด ซึ่งบุคคลใด ๆ ที่เกี่ยวข้องกับ ปรส. หรือบุคคลตาม (๑)ข้างต้น เป็นหุ้นส่วนประเภทไม่จำกัดความรับผิด หรือเป็นหุ้นส่วนประเภทจำกัดความรับผิดที่มีหุ้นรวมกันเกินร้อยละ ๓๐ ของหุ้นทั้งหมดของห้างหุ้นส่วนจำกัด(๔) บริษัทจำกัด หรือ บริษัทมหาชนจำกัด ซึ่งบุคคลใด ๆ ที่เกี่ยวข้องกับ ปรส. หรือบุคคลหรือองค์กรตาม(๑) ถึง (๓) ถือหุ้นรวมกันเกินร้อยละ ๓๐ของจำนวนหุ้นที่จำหน่ายได้แล้วทั้งหมดของบริษัทนั้น(๕) บริษัทจำกัด หรือ บริษัทมหาชนจำกัด ซึ่งบุคคลใด ๆ ที่เกี่ยวข้องกับ ปรส.หรือบุคคลหรือองค์กรตาม (๑) ถึง (๔) ถือหุ้นรวมกันเกินร้อยละ ๓๐ของจำนวนหุ้นที่จำหน่ายได้แล้วทั้งหมดของบริษัทนั้น(๖) นิติบุคคล ซึ่งบุคคลใด ๆ ที่เกี่ยวข้องกับ ปรส. มีอำนาจในการจัดการในฐานะเป็นผู้แทนเว้นแต่องค์กรของรัฐหรือรัฐวิสาหกิจซึ่งบุคคลที่เกี่ยวข้องกับ ปรส. ดังกล่าวได้รับการแต่งตั้งโดยได้รับความเห็นชอบจากรัฐมนตรีหรือคณะรัฐมนตรีเพื่อช่วยเหลือในการจัดการองค์กรของรัฐหรือรัฐวิสาหกิจดังกล่าว(๗) บุคคลหรือองค์กรใด ๆ ที่ถือหุ้นในบุคคลใด ๆ ที่เกี่ยวข้องกับ ปรส. หรือองค์กรใดตามข้อ (๒) ถึง (๖) เป็นจำนวนตั้งแต่ร้อยละ๑๐ ขึ้นไปไม่ว่าโดยตรงหรือโดยอ้อม(ค) ผู้ประมูลและผู้ซื้อสินทรัพย์ต้องไม่ใช่ผู้ซึ่งได้รับเงินกู้หรือสินเชื่ออื่นจากสถาบันการเงินซึ่งนำสินทรัพย์เข้าประมูลมากกว่าร้อยละ ๑๐ ของราคาตามบัญชี โดยคำนวณจากราคาตามบัญชีทั้งหมดของสินทรัพย์กลุ่มนั้นๆ๓.๒ผู้ประมูลและผู้ซื้อสินทรัพย์หลักต้องมีฐานะและสิทธิตามกฎหมายและมีศักยภาพทางการเงินเหมาะสมเพียงพอแก่การเข้าร่วมกระบวนการจำหน่ายสินทรัพย์โดยที่ ปรส. มีสิทธิแต่เพียงผู้เดียวในการวินิจฉัยคุณสมบัติของผู้เข้าร่วมประมูลและผู้ซื้อ๓.๓ ปรส. อาจกำหนดคุณสมบัติของผู้ประมูลและผู้ซื้อเพิ่มเติมได้ตามที่เห็นสมควรข้อ ๔ วิธีการ๔.๑ วิธีการประมูลวิธีการประมูลมีขั้นตอนในการดำเนินการตามลำดับ ซึ่งได้ระบุไว้ในข้อสนเทศการจำหน่ายสินทรัพย์แต่ละกลุ่มดังต่อไปนี้๔.๑.๑ ขั้นตอนการยื่นแบบคำขอรับแฟ้มข้อมูลการจำหน่ายสินทรัพย์(๑)ผู้สนใจเข้าร่วมประมูลจะต้องยื่นแบบคำขอรับแฟ้มข้อมูลการจำหน่ายสินทรัพย์ตามแบบที่ปรส. กำหนดซึ่งได้กรอกข้อมูลครบถ้วนและลงนามแล้วพร้อมหลักฐานการชำระค่าธรรมเนียมที่ไม่สามารถเรียกคืนได้สำหรับแฟ้มข้อมูลเพื่อการจำหน่ายสินทรัพย์ตามจำนวนและภายในระยะเวลาที่ปรส. กำหนด(๒) ปรส. จะจัดแฟ้มข้อมูลซึ่งส่วนใหญ่อยู่ในรูปข้อมูลทางอิเลคทรอนิคส์ให้แก่ผู้ยื่นแบบคำขอรับแฟ้มข้อมูลภายในระยะเวลาที่ปรส. กำหนด๔.๑.๒ ขั้นตอนการยื่นแบบคำขอเข้าศึกษาข้อมูลในห้องเก็บข้อมูล(๑) ผู้สนใจเข้าร่วมประมูลจะต้องยื่นแบบคำขอเข้าศึกษาข้อมูลตามแบบที่ ปรส. กำหนดซึ่งได้กรอกข้อมูลครบถ้วนและลงนามแล้ว พร้อมเอกสารที่ระบุไว้ในแบบคำขอเข้าศึกษาข้อมูลภายในระยะเวลาที่ปรส. กำหนดเพื่อเข้ารับการพิจารณาให้เป็นผู้เสนอราคา(๒) ปรส. จะแจ้งให้ผู้สนใจเข้าร่วมการประมูลทราบว่าเป็นผู้ได้รับอนุญาตให้เข้าศึกษาข้อมูลและมีสิทธิเป็นผู้เสนอราคาหรือไม่ภายในระยะเวลาที่ปรส. กำหนดหลังจากได้รับแบบคำขอเข้าศึกษาข้อมูล(๓) ผู้สนใจเข้าร่วมประมูลที่ได้รับอนุญาตให้เข้าศึกษาข้อมูลจะต้องชำระค่าธรรมเนียมที่ไม่สามารถเรียกคืนได้และวางเงินประกันตามจำนวนที่ ปรส. กำหนดเพื่อการเข้าศึกษาข้อมูลในห้องเก็บข้อมูล๔.๑.๓ ขั้นตอนการเข้าศึกษาข้อมูลในห้องเก็บข้อมูล(๑) ผู้เข้าศึกษาสามารถเข้าศึกษาข้อมูลในห้องเก็บข้อมูลได้หลังจากที่ ปรส. ได้รับค่าธรรมเนียมการเข้าศึกษาข้อมูลและเงินประกันการเข้าศึกษาข้อมูลแล้วเป็นเวลาไม่น้อยกว่าระยะเวลาที่ปรส. กำหนด(๒)ผู้ที่จะเข้าใช้ห้องข้อมูลจะต้องเป็นผู้สนใจเข้าร่วมประมูลที่ได้รับอนุญาตให้เข้าใช้ห้องเก็บข้อมูลแล้วเท่านั้นโดยจะต้องทำการนัดหมายเวลาการเข้าใช้ห้องเก็บข้อมูลกับแผนกศูนย์ข้อมูลเป็นเวลาล่วงหน้าไม่น้อยกว่าระยะเวลาที่ ปรส. กำหนดก่อนวันที่ต้องการเข้าใช้ห้องเก็บข้อมูล๔.๑.๔ ขั้นตอนการเสนอราคา(๑) ผู้เสนอราคาจะต้องกรอกแบบฟอร์มข้อเสนอราคาซื้อตามแบบที่ ปรส. กำหนดและยื่นต่อปรส. ภายในวันที่ ปรส. กำหนด(๒) เมื่อยื่นแบบฟอร์มข้อเสนอราคาซื้อ ผู้เสนอราคาจะต้องแนบเงินประกันการประมูลกับแบบฟอร์มข้อเสนอราคาซื้อด้วยผู้เสนอราคาที่ไม่ชนะการประมูลจะได้รับชำระคืนเงินประกันการประมูลภายในระยะเวลาที่ปรส. กำหนด(๓)การชำระราคางวดแรกในวันทำสัญญาและการชำระราคาส่วนที่เหลือในวันปิดการจำหน่ายอาจกระทำได้โดยใช้เงินสด หรือตราสารทางการเงินตามที่ ปรส. กำหนด(๔)ผู้ที่เสนอราคาสูงสุดสำหรับกลุ่มสินทรัพย์จะเป็นผู้ชนะการประมูลเว้นแต่บางกรณีที่ปรส. จะกำหนดต่อไป ผู้ประมูลสามารถเสนอซื้อเพียงหนึ่งกลุ่มหรือมากกว่าก็ได้(๕) หาก ปรส. พิจารณาแล้วพบว่ามีการเสนอราคาที่มีมูลค่าเท่ากันหรือใกล้เคียงกันมากตั้งแต่ ๒ ข้อเสนอขึ้นไป ปรส. สงวนสิทธิที่จะติดต่อผู้ประมูลที่ได้ยื่นแบบฟอร์มข้อเสนอราคาซื้อมาและให้ผู้เสนอราคาเหล่านั้นได้เสนอราคาใหม่หรือยืนยันการเสนอราคาเดิม ทั้งนี้ปรส.จะระบุกำหนดเวลาของการยื่นเสนอราคาครั้งใหม่ หลังจากการเสนอราคาใหม่ ปรส. จะประเมินผลการเสนอราคาดังกล่าวและประกาศผลการประมูลต่อไป(๖) เมื่อสามารถระบุตัวผู้ชนะการประมูลได้แล้ว ปรส. จะแจ้งผลให้ผู้ชนะการประมูลทราบโดยเร็วที่สุด๔.๑.๕ ขั้นตอนการปิดการจำหน่าย(๑) ผู้เสนอราคาที่ทาง ปรส. แจ้งให้ทราบว่าเป็นผู้ชนะการประมูลสำหรับกลุ่มสินทรัพย์หลักหนึ่งหรือมากกว่าหนึ่งกลุ่มขึ้นไปและสามารถจะเข้าทำสัญญาขายมาตรฐานตามแบบที่ ปรส. กำหนด(๒) หากผู้ชนะการประมูลต้องการโอนสิทธิที่จะทำสัญญาขายมาตรฐานให้ผู้อื่นผู้ชนะการประมูลจะต้องให้การค้ำประกันที่ไม่อาจเพิกถอนได้ซึ่งถือเป็นส่วนหนึ่งของการทำสัญญาขายมาตรฐาน(๓)ผู้ชนะการประมูลจะต้องเข้าครอบครองเอกสารเกี่ยวกับสินทรัพย์หลักภายในระยะเวลาที่ปรส. กำหนดหลังวันปิดการจำหน่าย๔.๒ วิธีการชำระราคา๔.๒.๑ ในวันทำสัญญา ปรส. จะถือเอาเงินประกันที่สามารถเรียกคืนได้ทั้งจำนวนเข้าเป็นส่วนหนึ่งของราคาซื้อ๔.๒.๒ การชำระเงินสามารถชำระผ่านทางธนาคาร โดยชำระผ่านบัญชีธนาคารที่ ปรส. กำหนดหรือชำระโดยเช็คธนาคาร๔.๒.๓ ผู้ชนะการประมูลสามารถใช้ตราสารทางการเงินที่ ปรส. กำหนดเป็นส่วนหนึ่งของการชำระราคาในวันทำสัญญาซื้อขาย และในวันปิดการจำหน่ายสำหรับกรณีตราสารทางการเงินที่เป็นพันธบัตรรัฐบาลไทยต้องเป็นพันธบัตรรัฐบาลที่จดทะเบียนโดยธนาคารแห่งประเทศไทยตามที่ปรส. กำหนดข้อ ๕การอื่นใดที่มิได้ระบุไว้ในประกาศนี้ ให้เสนอต่อคณะกรรมการ ปรส. เพื่อพิจารณาอย่างไรก็ดี ปรส. สงวนสิทธิที่จะแก้ไขเพิ่มเติมวิธีการจำหน่ายตามข้อ ๔ ทั้งนี้ จะได้มีการแจ้งให้ผู้ประมูลทราบในข้อสนเทศการจำหน่ายสินทรัพย์ข้อ ๖ประกาศนี้ให้มีผลใช้บังคับตั้งแต่บัดนี้เป็นต้นไปประกาศ ณ วันที่ ๒มิถุนายน พ.ศ. ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินพัสสน/จัดทำ๒๒ ตุลาคม ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษาเล่ม ๑๑๕/ตอนพิเศษ ๔๔ ง/หน้า ๑๔/๕ มิถุนายน ๒๕๔๑